b'\n_START_ARTICLE_\nOksalo r\xc5\xabg\xc5\xa1tis\n_START_SECTION_\nGavimas\n_START_PARAGRAPH_\nLaboratorijoje oksalo r\xc5\xabg\xc5\xa1tis yra gaunama azoto r\xc5\xabg\xc5\xa1timi oksiduojant sacharoz\xc4\x99, naudojant vanad\xc5\xbeio pentoksid\xc4\x85 kaip katalizatori\xc5\xb3. Pramon\xc4\x97je oksalo r\xc5\xabg\xc5\xa1tis gaunama i\xc5\xa1 natrio arba kalio formiato, kaitinant j\xc4\xaf 400\xc2\xa0\xc2\xb0C temperat\xc5\xabroje.\n_START_SECTION_\nPaplitimas gamtoje\n_START_PARAGRAPH_\nOksalo r\xc5\xabg\xc5\xa1tis ir jos druskos \xe2\x80\x93 oksalatai \xe2\x80\x93 yra labai paplit\xc4\x99 junginiai, randami daugelyje augal\xc5\xb3. Monokalio oksalato yra r\xc5\xabg\xc5\xa1tyn\xc4\x97se, ki\xc5\xa1kio kop\xc5\xabstuose, rabarbaruose. Kalcio oksalato ypa\xc4\x8d gausu vandens augalijoje, grybuose, papar\xc4\x8diuose, kerp\xc4\x97se. Truputis jo visada aptinkama \xc5\xbemogaus \xc5\xa1lapime, da\xc5\xbenai jis \xc4\xafeina \xc4\xaf \xc5\xa1lapimo p\xc5\xabsl\xc4\x97s bei inkst\xc5\xb3 akmen\xc5\xb3 sud\xc4\x97t\xc4\xaf.\n_START_SECTION_\nSaugumas\n_START_PARAGRAPH_\nOksalo r\xc5\xabg\xc5\xa1ties perteklius dirgina vir\xc5\xa1kinamojo trakto sieneles, o dideliais kiekiais yra kenksminga. Kadangi ji lengvai jungiasi su metalais, pvz., kalciu, ilgalaikis maisto su dideliais oksalo r\xc5\xabg\xc5\xa1ties kiekiais vartojimas gali sukelti maistini\xc5\xb3 med\xc5\xbeiag\xc5\xb3 tr\xc5\xabkum\xc4\x85 organizme. Saikingas oksalo r\xc5\xabg\xc5\xa1t\xc4\xaf turin\xc4\x8di\xc5\xb3 produkt\xc5\xb3 vartojimas sveikam \xc5\xbemogui netur\xc4\x97t\xc5\xb3 kenkti._NEWLINE_Oksalo r\xc5\xabg\xc5\xa1ties LD50 yra apie 22 g \xc5\xbemogui, sverian\xc4\x8diam 60 kg.\n_START_SECTION_\nNaudojimas\n_START_PARAGRAPH_\nBitininkyst\xc4\x97je 3,5 proc. r\xc5\xabg\xc5\xa1ies tirpalas naudojamas Varoatoz\xc4\x97s erki\xc5\xb3 (Varroa destructor) naikinimui. Taip kovojama su varoze.'